בדיקות בקרת האיכות של תהליך הלוקליזציה נחלקות לשלוש קטגוריות מרכזיות: בדיקות לשוניות (Linguistic testing), בדיקות ויזואליות (Cosmetic testing), בדיקות פונקציונאליות (Functional testing).
תהליך הלוקליזציה מורכב ממספר שלבים, כאשר השלב החשוב ביותר הוא השלב הסופי, בו עורכים בדיקות איכות למוצר המתורגם (Localization testing) ומוודאים שהמוצר או אתר האינטרנט מוצגים באופן נאות. מטרת בדיקות אלה היא לוודא שהמוצר לא השתנה בעקבות תהליך הלוקליזציה עצמו ברמת הממשק, ברמת התוכן, ובהקשר התרבותי.